《自仲嘉云亡未始见梦舟行夜入吴兴境有梦如平生感而赋诗四首 其四》
宋代·程俱

皇天非无知，伯道固有后。百年能复几，仅比一昏昼。

久知彭篯夭，不及殇子寿。向来箪瓢生，庙食至今侑。

东陵虽饱死，千载有馀臭。枭藩得刳肠，苕折谩遗鷇。

试当问玄夫，此理或可究。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。